Александър Пушкин
Затворник

Превод от руски: Благой Димитров, —

chitanka.info

Затворник[0]

Зад мрачна решетка чело съм привел.

Закърмен в неволи, един млад орел,

мой тъжен приятел, размахал крила,

къс кървав кълве под самите стъкла.

Кълве и разхвърля, в прозореца взрян,

от моите мисли и сам овладян.

Зове ме със поглед и глас несравним

той иска да каже: „Литни да летим!

Та ние сме птици — о време е, брат!

Натам, где белее планинския скат,

натам, где синее морето пред нас,

где вятърът само се рее… и аз!…“

[0] Напечатано в част трета от стихотворенията на Пушкин, издадени през 1823 г. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.